Държавен вестник, бр. 60, 2024 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  60
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-576
от 27 юни 2024 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното раз­
нообразие и т. 2 от Решение на Министерския 
съвет № 122 от 2.03.2007 г. (ДВ, бр. 21 от 2007 г.), 
изменено с решения на Министерския съвет № 52
от 5.02.2008 г. (ДВ, бр. 14 от 2008 г.), № 615 от 
2.09.2020 г. (ДВ, бр. 79 от 2020 г.) и № 588 от 
6.08.2021 г. (ДВ, бр. 67 от 2021 г.), предвид Реше­
ние на Комисията 2009/93/ЕО от 12 декември 
2008 г. за приемане съгласно Директива 92/43/
ЕИО на Съвета на втори актуализиран списък на 
териториите от значение за Общността в Конти­
ненталния биогеографски регион (нотифицирано 
под номер C (2008) 8039) и Решение за изпълнение 
(ЕС) 2023/244 на Комисията от 26 януари 2023 г. 
за приемане на шестнадесетата актуализация 
на списъка на териториите от значение за Общ­
ността в Континенталния биогеографски регион 
(нотифицирано под номер С (2023) 607) обявявам:
1. Защитена зона BG0000294 „Кършалево“ 
в землищата на с. Горановци, с. Горно Уйно,
с. Гюешево, с. Дождевица, с. Долно село, с. Долно 
Уйно, с. Драговищица, с. Каменичка Скакавица, 
с. Кутугерци, с. Кършалево, с. Леска, с. Мазара­
чево, с. Преколница, с. Раненци, с. Раждавица,
с. Ръсово, с. Соволяно, с. Стенско, с. Церовица,
с. Чудинци, община Кюстендил, област Кюстен­
дил, с обща площ 63 134,747 дка.
2. Предмет на опазване в защитена зона 
BG0000294 „Кършалево“ са:
2.1. следните типове природни местообитания 
по чл. 6, ал. 1, т. 1 от Закона за биологичното 
разнообразие (ЗБР):
– 5210 Храсталаци с Juniperus spp.;
– 6430 Хидрофилни съобщества от високи треви 
в равнините и в планинския до алпийския пояс;
– 6510 Низинни сенокосни ливади;
– 8230 Силикатни скали с пионерна расти­
телност от съюзите Sedo-Scleranthion или Sedo 
albi-Veronicion dillenii;
– 9130 Букови гори от типа Asperulo-Fagetum;
– 9170 Дъбово-габърови гори от типа Galio-
Carpinetum;
– 9180 * Смесени гори от съюза Tilio-Acerion 
върху сипеи и стръмни склонове;
– 91E0 * Алувиални гори с Alnus glutinosa 
и Fraxinus excelsior (Alno-Pandion, Alnion incanae, 
Salicion albae);
– 91H0 * Панонски гори с Quercus pubescens;
– 91M0 Балкано-панонски церово-горунови 
гори;
2.2. местообитанията на следните видове по 
чл. 6, ал. 1, т. 2 от ЗБР:
2.2.1. бозайници – *Кафява мечка (Ursus arctos), 
*Европейски вълк (Canis lupus), Рис (Lynx lynx), 
Пъстър пор (Vormela peregusna), Видра (Lutra lutra), 
Трицветен нощник (Myotis emarginatus), Голям 
подковонос (Rhinolophus ferrumequinum), Maлък 
подковонос (Rhinolophus hipposideros);
2.2.2. земноводни и влечуги – Жълтокоремна 
бумка (Bombina variegata), Голям гребенест тритон 
(Triturus karelinii), Обикновена блатна костенур­
ка (Emys orbicularis), Шипобедрена костенурка 
(Testudo graeca), Шипоопашата костенурка (Testudo 
hermanni);
2.2.3. риби – Обикновен щипок (Cobitis taenia), 
Маришка мряна (Barbus cyclolepis);
2.2.4. безгръбначни – *Ручеен рак (Austropo­
tamobius torrentium), Бръмбар рогач (Lucanus cervus), 
Обикновен сечко (Cerambyx cerdo), Буков сечко 
(Morimus funereus), *Алпийска розалия (Rosalia 
alpina).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани­
ците на зоната, за постигане и поддържане на 
благоприятното им природозащитно състояние 
в Континенталния биогеографски регион;
3.2. подобряване на структурата и функциите 
на природни местообитания с кодове 9130, 9170, 
9180*, 91E0*, 91H0* и 91M0;
3.3. подобряване на състоянието на попула­
циите на видовете *Кафява мечка (Ursus arctos) и 
*Ручеен рак (Austropotamobius torrentium);
3.4. подобряване на местообитанията на ви­
довете *Кафява мечка (Ursus arctos), Трицветен 
нощник (Myotis emarginatus), Маришка мряна 
(Barbus cyclolepis), *Ручеен рак (Austropotamobius 
torrentium) и Буков сечко (Morimus funereus);
3.5. при необходимост подобряване на състоя­
нието или възстановяване на типове природни 
местообитания, посочени в т. 2.1, местообитания 
на посочени в т. 2.2 видове и техни популации;
3.6. поддържане на свързаността на местооби­
танията на приоритетните за опазване видове 
*Кафява мечка (Ursus arctos) и *Европейски вълк 
(Canis lupus).
4. За защитената зона по т. 1 със Заповед 
№ РД-569 от 27.06.2024 г. на министъра на окол­
ната среда и водите са утвърдени специфични и 
подробни цели на опазване, които са налични 
и се съхраняват в Министерството на околната 
среда и водите, РИОСВ – София, и на интернет 
страницата на Информационната система за защи­
тените зони от екологичната мрежа Натура 2000.
5. Целите на защитената зона по т. 3 и 4 се 
определят съобразно важността на защитената 
зона за постигане и поддържане на благопри­
ятното природозащитно състояние на типовете 
природни местообитания и видовете по т. 2 в 
Континенталния биогеографски регион, както и 
за свързаността и целостта на мрежата от защи­
тени зони в страната, като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.